b'\n_START_ARTICLE_\nMonika Pullerits\n_START_SECTION_\nElulugu\n_START_PARAGRAPH_\nL\xc3\xb5petas 1978 Tallinna 22. Keskkooli, 1985 Tallinna Riikliku Konservatooriumii muusikapedagoogika erialal, oli 1995\xe2\x80\x9398 TP\xc3\x9c magistrant ja 1999\xe2\x80\x932004 doktorant; pedagoogikamagister (1998, TP\xc3\x9c), v\xc3\xa4itekiri "Orffi muusika\xc3\xb5petuse s\xc3\xbcsteemi elementide kasutamisv\xc3\xb5imalusi muusikakasvatuses" Tallinn, 1997), Ph.D. (kasvatusteadused, TP\xc3\x9c, 2004), v\xc3\xa4itekiri "Muusikaline draama alg\xc3\xb5petuses \xe2\x80\x93 kontseptsioon ja rakendusv\xc3\xb5imalusi l\xc3\xa4htuvalt C. Orffi s\xc3\xbcsteemist" (Tallinn, 2004). T\xc3\xa4iendas end 1995, 1997, 1999, 2002, 2006 Salzburgi Mozarteumi \xc3\x9clikooli Orffi Instituudis. T\xc3\xb6\xc3\xb6tas aastast 1985 \xc3\xb5petajana alushariduses ja alg\xc3\xb5petuses, oli 1996\xe2\x80\x932005 Eesti Muusikaakadeemia (EMA)/Eesti Muusika- ja Teatriakadeemia (EMTA) koolimuusika instituudi \xc3\xb5ppej\xc3\xb5ud, 2005\xe2\x80\x93 dotsent, aastast 2002 ka TP\xc3\x9c/TL\xc3\x9c \xc3\xb5ppej\xc3\xb5ud. Loengukursused: Orffi pedagoogika, muusikakasvatus alushariduses, muusika, liikumine ja draama. Koostanud \xc3\xb5ppevahendeid, sh \xc3\xbcldhariduskoolide \xc3\xb5pikuid.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: muusika\xc3\xb5petuse didaktika. Arendanud v\xc3\xa4lja ja kohandanud Orffi pedagoogika \xc3\xb5petuslikud p\xc3\xb5him\xc3\xb5tted Eesti alusharidusse ja koolimuusikasse. P\xc3\xb5hikooli ja g\xc3\xbcmnaasiumi riikliku \xc3\xb5ppekava muusika ainet\xc3\xb6\xc3\xb6r\xc3\xbchma liige (2005\xe2\x80\x93). Aasta \xc3\xb5petaja 2003. \xc3\x9cle 20 teadustr\xc3\xbckise.'